Timetti taqbaylit tettwassen s waṭas n wansayen d leɛwayed-ines am : llebsa, lfeṭṭa, aẓeṭṭa, afexxar,… Ula d tira di teqbaylit tesɛa azal meqqren ama d tin n tmedyazt (isefra, d ccna), ama d tin n tesrit (timucuha, tullisin, d wungalen). Maca timuɣliwin s wacu d wamek ara tettwaru mgaradent gar imaruyen d yimeɣriyen, iselmaden d yinelmaden. D wagi i d ugur i d-nettaf sumata, imi tameslayt tettnarni, tettbeddil, simmal iteddu wakud amdan yettidir yesnulfuy-d.